**Pielikums Nr. 6**

**„Pārskats par antenatālo aprūpi, abortiem un kontracepciju” aizpildīšanas vadlīnijas**

Veidlapu aizpilda ārstniecības iestādes, kas nodrošina grūtnieču antenatālo aprūpi un kur tiek veikta grūtniecības pārtraukšana.

Informāciju saskaņā par grūtnieču antenatālo aprūpi pārsvarā sniedz ginekologu prakses, kuras ir ņēmušas savā aprūpē grūtnieces. Ja grūtniece apmeklē gan ģimenes ārstu, gan ginekologu, tad informācija saskaņā ar 6. pielikumu ir jāiesniedz tikai ginekologam, lai nedublētos informācija.

**Veidlapā lietotie termini**

**Aborts** – grūtniecības pārtraukšanās pirms pilnām 22 grūtniecības nedēļām.

**Agrīns aborts** – līdz 12. grūtniecības nedēļai (11 nedēļām, 6 dienām).

**Vēlīns aborts** – no 12. līdz 22. grūtniecības nedēļai (21 nedēļai, 6 dienām).

**Mākslīgie aborti** – ietver legālos un medicīnisko abortus.

**Legāls aborts** – grūtniecības pārtraukšana pēc sievietes vēlēšanās līdz 12. grūtniecības nedēļai, kas veikta sertificētā medicīnas iestādē.

**Medicīnisks aborts** – grūtniecības pārtraukšana medicīnas iestādē (kam piekrīt grūtniece, viņas vecāki vai aizbildnis) mātes anatomisku un funkcionālu pārmaiņu, diagnosticētu vai prognozējamu augļa iedzimtu vai ģenētisku pārmaiņu dēļ, pirms pilnām 24 grūtniecības nedēļām , kā arī sociālu apstākļu dēļ.

**Spontāns aborts** – patvaļīga grūtniecības pārtraukšanās ar daļēju vai pilnīgu augļa olas izstumšanu no dzemdes, kas notiek ģenētisku izmaiņu, ārējās vides vai mātes organisma faktoru nelabvēlīgas ietekmes dēļ pirms pilnām 22 grūtniecības nedēļām.

**Nenoticis (missed) aborts** – spontāna aborta paveids bez augļa olas izstumšanas no dzemdes, augļa dzīvības procesiem beidzoties.

**Neskaidras izcelsmes aborts** – grūtniecības pārtraukšanās, ja ārējās vides vai organisma faktori, kas to izsaukuši vai veicinājuši, nav zināmi un tos nav iespējams noskaidrot.

**Medikamentozais aborts** – veicams līdz 9. grūtniecības nedēļai, grūtniecības pārtraukšana ar farmakoloģiskiem preparātiem. Medikamentozs aborts ir kā alternatīva metode ķirurģiskai grūtniecības pārtraukšanai.

**1. tabula „Grūtnieču ambulatorā antenatālā aprūpe”**

**1.1.tabula „Grūtnieču skaits”**

Tabulu aizpilda galvenokārt ginekologi – dzemdību speciālisti. Ģimenes ārsts un vecmāte aizpilda tikai tādos gadījumos, ja tie pilnā mērā nodrošina grūtnieces aprūpi, neiesaistot ginekologu.

1.kolonnā norāda esošo grūtnieču skaitu, kuras jau ir aprūpē pārskata perioda sākumā (t.i. reģistrējušās anenatālai aprūpei jau iepriekšējā kalendārajā gadā, bet turpinās grūtniecība).

2.kolonnā norāda grūtnieču skaitu, kurām aprūpe uzsākta pārskata periodā (t.i. reģistrējušās antenatālai aprūpei esošā kalendārā gada ietvaros attiecīgajā ārstniecības iestādē).

3.kolonnā norāda grūtnieču skaitu (no 2.kolonnas kopējā skaita), kuras savlaicīgi reģistrējušās antenatālai aprūpei jeb līdz 12.grūtniecības nedēļai.

4.-5.kolonnā norāda nepilgadīgo grūtnieču skaitu (no 2.kolonnas kopējā skaita) no aprūpē reģistrētajām grūtniecēm kalendārā gada ietvaros, attiecīgi līdz 14 gadiem (ieskaitot) – 4.kolonna un 15 – 17 gadi (ieskaitot) – 5.kolonna.

6.kolonnā norāda kopējo dzemdētāju skaitu pārskata periodā no visām aprūpē esošajām grūtniecēm attiecīgajā ārstniecības iestādē (no 1. un 2.kolonnas kopējā skaita).

7.kolonnā norāda grūtnieču skaitu, kurām turpinās grūtniecība jeb aprūpe pārskata perioda beigās.

Saskaitot 6. un 7.kolonnā norādīto grūtnieču skaitu, summa nedrīkst pārsniegt 1. un 2.kolonnas kopsummu. Tā var būt vienāda vai mazāka.

**1.2.tabula „Grūtnieču apmeklējumu kopskaits antenatālai aprūpei”**

Tabulu aizpilda galvenokārt ginekologi – dzemdību speciālisti. Ģimenes ārsts un vecmāte aizpilda tikai tādos gadījumos, ja tie pilnā mērā nodrošina grūtnieces aprūpi, neiesaistot ginekologu.

1.kolonnā norāda grūtnieču kopējo apmeklējumu (par 1.1.tabulas 6. aili - kopējais dzemdētāju skaits no visām aprūpē esošajām grūtniecēm pārskata periodā) skaitu pārskata periodā, minot pie katra speciālista (ginekologa-dzemdību speciālista, vecmātes, ģimenes ārsta) atsevišķi.

**2. tabula** **„Aborti”**

Tabulu aizpilda tikai tās ārstniecības iestādes vai speciālisti, kuri nodrošina grūtniecības pārtraukšanu, nevis tikai nosūta uz to.

1.kolonnā norāda abortu summu katrā ailē, ko veido attiecīgās ailes summas sadalījumā pa sieviešu vecuma grupām (3.-12. aiļu summa).

2.kolonnā norāda abortu skaitu sievietēm ar HIV infekciju (no 1.kolonnas kopskaita).

1.1 un 1.2.aile veido 1.rindas kopējo mākslīgo abortu skaitu. Saskaitot 1.1. un 1.2.aili, summa ir vienāda mākslīgo abortu skaitu. Mākslīgo abortu skaitā ietilpst arī medikamentozie aborti, ja tādi ir.

1.2.1.ailē norāda vēlīno abortu skaitu no medīciniskajiem (no 1.2. ailes kopskaita).

2.1.ailē norāda vēlīno abortu skaitu no spontānajiem (no 2.ailes kopskaita).

4.1.ailē norāda vēlīno abortu skaitu no pārējiem un neskaidras izcelsmes abortiem (no 4.ailes kopskaita).

5.aile veido kopējo abortu skaitu no pamatrindām (1.+2.+3.+4 ailes summa).

5.1.ailē norāda abortu skaitu, ja pārtraukta / pārtraukusies pirmā grūtniecība (no 5.ailes kopsummas).

**2.1.tabula „Medikamentozo abortu skaits”**

Tabulā norāda grūtniecības pārtraukšanu, izmantojot speciālus medikamentus, aizstājot ķirurģisku iejaukšanos, kas ir no kopējā mākslīgo abortu skaita, kas minēti 2.tabulas 1.ailē.

1.kolonnā norāda kopējo medikamentozo abortu skaitu, 2.kolonnā norāda abortu skaitu sievietēm ar HIV infekciju. 3.-12.aiļu summa (pa sievietes vecuma grupām) veido 1.kolonnas summu. Abortu neiekļauj medikamentozo abortu skaitā, ja farmakoloģiskie preparāti tika izmantoti augļa olas pilnīgai izdalīšanai no dzemdes dobuma pēc spontāna, nenotikuša vai neskaidras izcelsmes aborta.

Medikmentozajiem abortiem ir jābūt arī iekļautiem 2.tabulas „Aborti” 1.rindā kopējā mākslīgo abortu skaitā.

**3. tabula „Kontracepcija”**

Tabulas attiecīgās ailes aizpilda tikai tās ārstniecības iestādes vai speciālisti, kuri nodrošina kontracepciju, nevis tikai nosūta sievieti uz to.

1.ailē norāda sieviešu skaitu, kurām atskaites periodā uzsākta vai veikta dzemdes kontracepcijas spirāles ievadīšana vai uzturēšana.

2. ailē norāda sieviešu skaitu, kurām atskaites periodā veikta ķirurģiskā kontracepcija.